El col·lectiu de jóvens del Casal Jove i el raper Hander, junts en una batalla de galls contra el bullying
08 de març 2022

![](/media/besjseqa/c_mini.jpg?width=850&height=566.9886363636364)

Els jóvens membres dels grups de participació del Casal Jove rapegen contra l'assetjament escolar en els instituts María Moliner, Camp de Morvedre i Jorge Juan els pròxims dies 9, 10 i 11 de març en una batalla de galls.

Així mateix, per a esta batalla es comptarà amb la presència d'Andrés Gómez Toledo, més conegut com Hander, un raper _freestyler_ valencià i recent guanyador de la Gold Battle Nacional Espanya 2021 contra la canària Sara Socas. A l'hora del pati, Hander acudirà als centres educatius a batallar contra aquells i aquelles jóvens que vulguen fer-ho, amb l'única premissa que el fil conductor del rap siga l'assetjament.

A més a més, paral·lelament a esta batalla s'exposarà en cada institut un mural on, tant l'alumnat com el professorat, podrà exposar les seues idees contra el _bullying_ a través d'un _hashtag_.

En este sentit, durant el primer trimestre de l'any, els grups de participació Dinakids, HR, Corresponsals i Hebe, han treballat els conceptes d'assetjament o _bullying_ a través d'una campanya de sensibilització dirigida a les i els adolescents del municipi.

![](/media/3qzeezsp/c_rap.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/rap-contra-el-bullying-2022-03-08/ "Facebook")
*   [](http://twitter.com/share?url=https://aytosagunto.es/va/actualitat/rap-contra-el-bullying-2022-03-08/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/rap-contra-el-bullying-2022-03-08/ "Linked In")
*   [](mailto:?body=https://aytosagunto.es/va/actualitat/rap-contra-el-bullying-2022-03-08/)